यी हुन् सन् २०१८ को विश्वकप खेल्न पाउने अहिलेसम्मका भाग्यमानी २२ टिम
अर्को वर्ष रुसमा हुने विश्वकपको छनोटको अफ्रिकालाई छाडेर सबै समूह चरण समाप्त भएका छन् र त्यससँगै २२ टिम अन्तिम चरण पुगेका छन् । आउने विश्वकपको अन्तिम चरणमा ३२ देशको सहभागिता रहनेछ । 
पेरिस — अर्को वर्ष रुसमा हुने विश्वकपको छनोटको अफ्रिकालाई छाडेर सबै समूह चरण समाप्त भएका छन् र त्यससँगै २२ टिम अन्तिम चरण पुगेका छन् । आउने विश्वकपको अन्तिम चरणमा ३२ देशको सहभागिता रहनेछ ।  अब छनोटको प्ले अफ बाँकी छ । अहिलेसम्म छनोट हुन सफल देशमा डिफेन्डिङ च्याम्पियन जर्मनी र पाँच पल्टको विजेता ब्राजिलसँगै अर्जेन्टिना, बेल्जियम, कोलम्बिया, कोस्टारिका, इंग्ल्यान्ड, इजिप्ट र फ्रान्स छन् । यस्तै फ्रान्स, आइसल्यान्ड, इरान, जापान, मेक्सिको, नाइजेरिया, पानामा, पोल्यान्ड, पोर्चुगल, साउदी अरेबिया, सर्बिया, दक्षिण कोरिया, स्पेन र उरुग्वेले पनि आगामी विश्वकप खेल्न पाउने छन् । रुस आयोजकका रुपमा यसअघि नै विश्वकप खेल्ने पक्का भइसकेको थियो ।युरोपबाट प्ले अफ खेल्नेमा स्विटजरल्यान्ड, इटाली, डेनमार्क, क्रोएसिया, स्विडेन, उत्तरी आयरल्यान्ड, ग्रिस र गणतान्त्रिक आयरल्यान्ड छन् । प्ले अफ खेल्ने अरु देशमा न्युजिल्यान्ड, पेरु, होन्डुरस र अस्ट्रेलिया हुन् । यसैगरी चर्चामा रहेर पनि छनोट नभएका देशमा संयुक्त राज्य अमेरिका, नेदरल्यान्ड, चिली, वेल्स लगायतका देश छन् ।